এদিকে খাসোগজি হত্যাকাণ্ডের তথ্য সমগ্র বিশ্ববাসীকে জানিয়ে দেয়া হবে বলে জানিয়েছে তুরস্ক। দেশটির ক্ষমতাসীন দল জাস্টিস অ্যান্ড ডেভেলপমেন্ট পার্টির একেপির মানবাধিকার শাখার ডেপুটি চেয়ারম্যান নুমান কুরতুলমুশের বরাত দিয়ে বার্তা সংস্থা এপি এমন কথা জানিয়েছে। গত শনিবার কুরতুলমুশ বলেন, সৌদি আরব এই হত্যার দায় এড়িয়ে পালাতে পারবেনা। সম্পূর্ণ তদন্তের প্রতিবেদন ও প্রমাণাদি আমরা বিশ্ববাসীর সামনে তুলে ধরব। খাসোগজি হত্যাকান্ডের রহস্য উন্মোচনে তুর্কি গোয়েন্দাদের তদন্ত প্রায় শেষ পর্যায়ে বলেই জানান তিনি। এসময় তিনি বলেন, ধস্তাধস্তিতে খাসোগজি মারা গেছেন বলে সৌদি আরব যে ব্যাখ্যা দিয়েছে তা সঠিক নয়। ‘খাসোগজি ধস্তাধস্তিতে মারা যাওয়ার বক্তব্যটি সঠিক নয়। তাদের আরও আগেই সঠিক ঘটনাটি প্রকাশ করা উচিত ছিল।’